एक और सिटी फोरलेन, पैलेस रोड भी संवरेगा
पैलेस रोड को संवारने के लिए नए सिरे से संवारने के लिए फिर से कवायद होगी। नए प्रस्ताव के मुतािबक सड़क दोगुनी चौड़ी होगी। इधर फव्वारा चौक से कोर्ट तिराहे तक नया फोरलेन आकार लेगा। यह निर्णय गुरुवार को विधायक, कलेक्टर, एसपी व निगम आयुक्त की बैठक में लिया गया। इसके अलावा स्टेडियम और जावरा रोड पर मल्टी बनाने की योजना पर भी सहमति बनी। इसके लिए टाइम लिमिट भी तय कर दी।
नगर निगम सीमा क्षेत्र के कामों को लेकर गुरुवार को अवकाश के बावजूद कलेक्टर कार्यालय में बैठक हुई। इसमें विधायक चेतन्य काश्यप, कलेक्टर बी. चंद्रशेखर, एसपी अविनाश शर्मा और निगम आयुक्त सोमनाथ झारिया सहित निगम इंजीनियर शामिल हुए। दोपहर 12.30 बजे से 3 बजे तक बैठक चली। इसमें निगम अधिकारियों से शहर के अलग-अलग प्रोजेक्ट पर विस्तृत चर्चा की गई। निगमायुक्त ने बताया कुछ कामों के लिए पैसा पहले से है। पैलेस रोड व गीता मंदिर रोड को बनाने में लोनिवि के हिस्से का पेंच था वह भी दूर हो गया।
स्टेडियम : आउटडोर व इनडोर अलग-अलग
पोलोग्राउंड स्टेडियम के जीर्णोद्धार के लिए निगम ने 5 करोड़ 25 लाख रुपए स्वीकृत किए हैं।
पुराने टेंडर को समाप्त किया जाएगा। नए सिरे से कंसलटेंट को डिजाइन बनाने का कहा गया है।
डिजाइन बहुउद्देश्यीय खेल परिसर के रूप में की जाएगी।
आउटडोर व इनडोर गेम्स के लिए अलग परिसर होंगे।
आंबेडकर मैदान, लोकेंद्र भवन और सामने की ओर बने पार्क का हिस्सा भी स्टेडियम में ही जुड़ जाएगा। निगम के पास 5 करोड़ 25 लाख हैं, अतिरिक्त राशि शासन से मांगेंगे।
नया फोरलेन : 750 मीटर का होगा
फव्वारा चौक से कोर्ट तिराहे के बीच नया फोरलेन बनेगा।
इसमें सेंट्रल लाइटिंग के अलावा फुटपाथ और अतिरिक्त जगह पर प्लांटेशन भी किया जाएगा।
सड़क का 200 मीटर हिस्सा लोनिवि के अधीन है, एक सप्ताह में इसे निगम को ट्रांसफर कर दिया जाएगा।
डिजाइन फाइनल कर ली है, टेंडर लेक काम शुरू कराना है।
खर्च होने वाली राशि का इंतजाम सीएम घोषणा से बचे एक करोड़ व अमृत सागर बगीचे के प्रोजेक्ट से बची रकम से किया जाएगा।
अधिकतर कार्य का फंड है
जिन कामों पर बैठक में चर्चा की गई उनमें अधिकांश का फंड पहले से है, केवल डिजाइन तय करने की कवायद बची थी। ईश्वर नगर के लिए जो 42 करोड़ रुपए वापस करना पड़े थे उन्हें अब अमृत योजना के तहत आजाद नगर के लिए स्वीकृत कराना है। चैतन्य काश्यप, विधायक
चार बड़े प्रोजेक्ट पर की चर्चा
चार बड़े प्रोजेक्ट पर चर्चा की गई। सभी की समय सीमा भी तय कर दी गई। कुछ मामूली बदलावों पर भी बात हुई है। दोनों फोरलेन पर पर्याप्त जगह और फंड उपलब्ध है लिहाजा इन्हें प्राथमिकता में लिया गया है। बी. चंद्रशेखर, कलेक्टर
निगम तिराहे से पैलेस के बीच की सड़क का पुराना टेंडर निरस्त किया जाएगा।
इस सड़क को 56 लाख की लागत से बनाया जाना था।
सड़क के दोनों किनारों पर फुटपाथ और कांक्रीट कुर्सियां लगाने की योजना है।
सड़क को आकर्षक बनाने के लिए दोनों ओर प्लांटेशन किया जाएगा।
काम पहले से मुख्यमंत्री अधोसंरचना विकास योजना में शामिल हैं, 56 लाख निगम के पास हंै, केवल अतिरिक्त खर्च इसमें जुड़ जाएगा।
जावरा रोड : बनेगी मल्टी
जावरा रोड पर आजाद नगर में स्लम बोर्ड की 2 हेक्टेयर जमीन उपलब्ध है। यहां निगम ने 450 फ्लैट की मल्टी बनाने की प्लानिंग की है।
काम पर 39 करोड़ रुपए खर्च होने की उम्मीद है, इसे अमृत योजना के तहत तैयार किया गया है।
केंद्र सरकार से मंजूरी के बाद मल्टियों में शिवशंकर नगर सहित अन्य बस्तियों के रहवासियों को मकान दिए जाएंगे।
दिल्ली में नगर निगम की ओर से डीपीआर का प्रेजेंटेशन हो चुका है, केवल मंजूरी मिलना शेष है।
पैलेस रोड के लिए नया प्लान
सड़क दोगुना चौड़ी हो जाएगी, सेंट्रल लाइटिंग भी की जाएगी
विधायक व अफसरों की बैठक में शहर के 4 अहम प्रोजेक्ट पर मंथन के बाद फैसला, समय सीमा भी तय
hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva bho_Deva hin_Deva bho_Deva